b'\n_START_ARTICLE_\nKanal (film)\n_START_SECTION_\nVsebina\n_START_PARAGRAPH_\nFilmski arhivar David je v velikem stresu, saj sumi da ga \xc5\xbeena Alice vara z eno od njenih slu\xc5\xbebenih strank Alexom. Njegova sodelavka Claire mu priskrbi posnetke iz leta 1902, ki prikazujejo hi\xc5\xa1o v kateri se je zgodil umor. Davidovi sumi o varanju so utemeljeni, ko neko no\xc4\x8d sledi \xc5\xbeeni in jo zaloti med seksom z Alexom. Razo\xc4\x8daran David zgrabi kladivo ampak ga odvr\xc5\xbee v bli\xc5\xbenji kanal. Zaradi slabosti zbe\xc5\xbei na strani\xc5\xa1\xc4\x8de, za katerega njegov sin Billy pravi, da je preklet, in tam bruha. Srhljiv glas mu nato za\xc4\x8dne \xc5\xa1epetati in preden David pade v nezavest, vidi podobo duha, za katero verjame da je ubila njegovo \xc5\xbeeno._NEWLINE_Ker se Alice ne vrne domov, pokli\xc4\x8de policijo. Ko ga detektiv McNamara izpra\xc5\xa1a, David zanika da je vedel o \xc5\xbeenini aferi in, da je bil tisto no\xc4\x8d ob kanalu. Policija kmalu najde njeno truplo na dnu kanala in smrt razglasi za nesre\xc4\x8do. David nato postane obseden z vrsto 100 let starih nerazre\xc5\xa1enih umorov v okolici kanala in njegove hi\xc5\xa1e, kar za\xc4\x8dne skrbeti Claire in David vzpostavi zelo napet odnos z Billyevo varu\xc5\xa1ko Sophie. Davidovo stanje se poslab\xc5\xa1a, ko si izposodi kamero iz za\xc4\x8detka 20. stoletja, s katero upa da bo ujel nadnaravne dejavnosti. Ko verjame da je videl duha, po\xc5\xa1lje Billya in Sophie v hotel._NEWLINE_Med video pogovorom, David v hotelski sobi za Billyem opazi duha in ste\xc4\x8de k njemu, kar prestra\xc5\xa1i Sophie. David ju zato po\xc5\xa1lje nazaj domov, Sophie pa mu pove da bo prenehala delati pri njemu od naslednjega dne. To no\xc4\x8d David zaklene v klet Sophie in Billya, on pa za\xc4\x8dne preiskovati hi\xc5\xa1o. David naslednji dan prosi Claire, da razvije filme, ki jih je posnel, v kar Claire s te\xc5\xbeavo privoli. Ko policija najde v kanalu kladivo, za\xc4\x8dne sumiti da je David morilec svoje \xc5\xbeene._NEWLINE_Claire prinese razvit film k Davidu, kateri jo prepri\xc4\x8da, da si ga ogledata skupaj. Claire na filmu najprej ne opazi ni\xc4\x8desar, dokler se ne za\xc4\x8dne pribli\xc5\xbeevati podoba duha, ki ubije Claire, David pa pobegne. Policija, ki stra\xc5\xbei pred hi\xc5\xa1o opazi Davida z Billyem, ki zbe\xc5\xbei v predor, ki vodi do kanala. David verjame, da so ta predor uporabljali za satanisti\xc4\x8dne obrede, kjer so ubijali otroke. Za\xc4\x8dne se spominjati, da mu je takrat na strani\xc5\xa1\xc4\x8du glas naro\xc4\x8dil, da naj ubije svojo \xc5\xbeeno, in da je Claire ubil on sam, potem ko je trdila da ni\xc4\x8desar ne vidi na posnetku._NEWLINE_Ko David prispe do kanala, ga podoba duha povle\xc4\x8de vanj. David umre, Billyeva babica pa proda hi\xc5\xa1o in vzame k sebi Billya. Ko Billy pospravlja igra\xc4\x8de, sre\xc4\x8da Davidovega duha, ki mu pove, da lahko za vedno ostaneta skupaj, \xc4\x8de bo upo\xc5\xa1teval navodila. Billy med vo\xc5\xbenjo sko\xc4\x8di iz babi\xc4\x8dinega avta. V hi\xc5\xa1i prodajalka hi\xc5\xa1e opazi Billya in se mu nasmehne, on pa medtem zapre vrata.'